
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 44
din 26 februarie 2015
privind aprobarea închirierii spaţiului cu altă destinaţie decât locuinţă din corpul C al imobilului 

situat în Municipiul Sighişoara, str. Ştefan Octavian Iosif nr. 8A, folosit de Muzeul de Istorie 

Sighişoara pentru depozitarea de obiecte muzeistice

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3444/12.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Muzeului de Istorie Sighişoara nr. 178/09.10.2014, înregistrată la Municipiul Sighişoara sub nr. 21618/09.10.2014, cu referire la încheierea unui nou contract de închiriere pentru spaţiul cu altă destinaţie - magazie, situat în Municipiul Sighişoara, str. Şt. O. Iosif nr. 8 şi 8A, corpul C, în suprafaţă de 89,25 mp., motivat de faptul că este necesară în continuare utilizarea acestui spaţiu pentru păstrarea în condiţii optime de conservare şi de securitate a obiectelor muzeistice, conform Legii nr. 182/2000 privind protejarea patrimoniului cultural naţional mobil, republicată; 

Având în vedere adresa înregistrată la Municipiul Sighişoara sub nr. 18198/26.08.2014, prin care domnul Wilhelm Beer, reprezentant al proprietarilor spaţiului situat în Municipiul Sighişoara, str. Ştefan Octavian Iosif nr. 8A, este de acord cu închirierea în continuare a spaţiului folosit de către Muzeul de Istorie Sighişoara, cu condiţia modificării chiriei, la valoarea de minim 450 lei/lună, întrucât a renovat imobilul;

Având în vedere că, contractul de închiriere nr. 15532/31.07.2009, încheiat între Orendi Werner Otto, Orendi Lothar Otto şi Orendi Rosemarie Renate, căsătorită Ludwig, în calitate de proprietari, în cotă de 1/3 părţi fiecare şi Municipiul Sighişoara, în calitate de chiriaş, având ca obiect spaţiul cu altă destinaţie din corpul C al imobilului situat în Municipiul Sighişoara, str. Ştefan Octavian Iosif nr. 8 şi nr. 8A, înscris în C.F. nr. 1005, sub nr. top. 497/2/I, în suprafaţă de 89,25 mp., spaţiu folosit de Muzeul de Istorie Sighişoara pentru depozitarea de obiecte muzeistice, a încetat la data de 31.07.2014;

Având în vedere că prin Hotărârea Consiliului Local Sighişoara nr. 150/31.07.2014 s-a aprobat prelungirea pe o perioadă de 5 (cinci) ani a contractului anterior menţionat, în condiţiile în care proprietarii spaţiului sunt de acord cu prelungirea contractului prin act adiţional, fără modificarea şi/sau completarea celorlalte clauze contractuale, însă ulterior domnul Wilhelm Beer, reprezentant al proprietarilor spaţiului respectiv a arătat că este de acord cu închirierea în continuare a spaţiului folosit de către Muzeul de Istorie Sighişoara, cu condiţia modificării chiriei, la valoarea de minim 450 lei/lună, întrucât s-a renovat imobilul;
Având în vedere prevederile Legii nr. 182/2000 privind protejarea patrimoniului cultural naţional mobil, republicată; 

Având în vedere prevederile Ordonanţei de Urgenţă nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, precum şi prevederile Hotărârii Guvernului nr. 1886/21.12.2006 pentru stabilirea cuantumului chiriilor aferente imobilelor care fac obiectul prevederilor art. 16 alin. (2) din Legea nr.10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, ale art. 1 alin. (10) din Ordonanţa de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România şi ale art. 1 alin. (5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, cu modificările şi completările ulterioare;

Având în vedere prevederile Legii nr. 165/2013 privind măsurile pentru finalizarea procesului de restituire, în natura sau prin echivalent, a imobilelor preluate în mod abuziv în perioada regimului comunist  în România, cu modificările şi completările ulterioare;
Având în vedere prevederile art. 555 – 562 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de specialitate comun al Direcţiei Administrarea Patrimoniului şi al Muzeului de Istorie Sighişoara, înregistrat cu nr. 3439/12.02.2015, prin care se propune aprobarea închirierii spaţiului cu altă destinaţie decât locuinţă din corpul C al imobilului situat în Municipiul Sighişoara, str. Ştefan Octavian Iosif nr. 8A, folosit de Muzeul de Istorie Sighişoara pentru depozitarea de obiecte muzeistice, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 alin. (2) lit. „d”, alin. (6) lit. „a” punctul 4 şi alin. (9), art. 45 alin. (1) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă închirierea de către Municipiul Sighişoara a spaţiului cu altă destinaţie decât locuinţă - magazie din corpul C al imobilului situat în Municipiul Sighişoara, str. Ştefan Octavian Iosif nr. 8A, înscris în C.F. nr. 52478-C2-U1 (nr. C.F. vechi 1005/18, nr. top. 497/2/I), sub nr. cad. 52478-C2-U1, în suprafaţă de 89,25 mp., spaţiu folosit de Muzeul de Istorie Sighişoara pentru depozitarea de obiecte muzeistice şi care este în proprietatea privată a doamnei Katharina Hall, doamnei Dietlinde Doris Orendi, domnului Wulf Otto Orendi, domnului Horst Otto Orendi, toţi pentru o cota de 1/3 părţi după defunctul Orendi Werner Otto, doamnei Beer Doris Terezia, pentru cota de 1/3 părţi după defunctul Orendi Lothar Otto şi doamnei Orendi Rosemarie Renate, căsătorită Ludwig pentru cota de 1/3 părţi.

(2) Chiria va fi de 500 lei/lună.
(3) Durata închirierii va fi de 5 (cinci) ani, cu posibilităţi de prelungire.

Art. 2. Se aprobă contractul de închiriere pentru spaţiul menţionat la art. 1 din prezenta, conform anexei, care face parte integrantă din prezenta hotărâre. 

Art. 3. Cu data adoptării prezentei, Hotărârea Consiliului Local Sighişoara nr. 150/31.07.2014, se abrogă.

Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Muzeul de Istorie Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  2 ex. Direcţia Administrarea Patrimoniului;

  1 ex. Direcţia Economică;

  1 ex. Compartimentul Juridic;
  1 ex. Muzeul de Istorie Sighişoara;
  1 ex. Domnul Wilhelm Beer.
12 ex. 
A.B./G.V.
